محمد الیاس آخوند زادہ پشاوری

مفسرقرآن بزبان پشتو، مولانا محمد الیاس آخوندزادہ کوچیانی   بن مولانا محمد ایوب بن مولانا محمد طیب  ضلع پشاور کو موضع کوچیان میں تقریبا" 1855ء میں پیدا ہوئے۔ اباو اجداد کا خاندانی تعلق قندھار افغانستان سے ہےاور  آخوندزادگان کے نام سے مشہور ہے، آپ کے والد بزرگوار  سلسلہ عالیہ نقشبندیہ میں تیراہ کوہاٹ کے مشہور روحانی پیشوا مولانا احمد جی صاحب المعروف بابا جی شہید (متوفی 1260ھ،1844ء)،  کے خلیفہ مجاز تھے۔ مولانا الیاس  آخوندزادہ نقشبندیہ میں والد ماجد کے شیخ صحبت جناب استاد صاحب مرحوم کو ہاٹی کے پیرو تھے آپ کے شاگردوں میں مولانا گل فقیر احمد صاحب پشاوری (متوفی ۱۳۸۵ ،۵ ۱۹۷) اور مولانامحمدجان صاحب المعروف غلجی میاں صاحب سرفہرست ہیں ،مولانا محمدالیاس نے ابتدائی تعلیم گھر پر حاصل کی   ، علم نحو کی کتابیں مولانامحمد ایوب جان ہزاروی مقیم پشاور سے 9 ماہ میں پڑھیں ۔اور مابقیہ علوم کی تکمیل مجاہد کبیر سیداحمد شہید بریلوی (متوفی 1246ھ، 1831ء)کے رفیق جہادکے علم و فاضل صاحبزادے مولانا عبد الرب دربھنگوی (متوفی 1320ھ، 1904ء)۔سے کی۔ دورہ حدیث کے لئے ہندوستان چلے گئے۔ جہاں آپ نے مولانا سید محمد نذیر حسین بن سید جواد علی محدث دہلوی سے صحاح کی سند حاصل کی ۔مولانا محمد الیاس پشاوری نے درس و تدریس  اور تصنیف و تالیف کا سلسلہ دوران طالب علمی اور بعد فراغت کے بھی جاری رکھا، آپ پانچ زبانوں پشتو،عربی، فارسی، اردو اور انگریزی میں روانی سے لکھ سکتے تھے۔

ہندوستان میں مولوی عین القضاۃ لکھنوی نے آپ کو مدرسہ عین القضاۃ میں مدرس مقرر کیا اور پھر نائب مھتمم کے عہدے پر فائز کئے گئے۔اس دوران آپ نےمطبع مجتبائی سے شائع شدہ اسلامی کتب کی تصحیح اور ان پر اضافے کئے۔

تصانیف 
مخزن التفاسیر   آخوندزادہ  محمد الیاس کوچانی (القریشی الحجازی ) صاحب کی تصانیف میں ایک معرکۃالآراء تصنیف ہےجس کو آپ نے دوران طالب علمی لکھا ہےاور 1895ء  مین مطبع خادم الاسلام دہلی سے چھپوایا ہے۔یہ مطبوعہ ۵۶۱ صفحات پر مشتمل ہے اور ہر  صفحے می ۱۳ سطریں ہیں۔ مخزن التفاسیرکو صوبہ سرحد کے مطبوعہ (مکمل) تفسیری سرمایہ میں پہلا اور زمانے کے لحاظ پشتو تفاسیر میں تفسیر یسیر کے بعد دوسرا مقام حاصل ہے۔

مولانا محمد الیاس  آخوندزادہ نقشبندی نگرامی نے اپنی عمر کا آخری حصہ آبائی گاؤں کوچیان میں درس و تدریس اور تصنیف و تالیف میں گزارا۔

وفات 
1985ء میں تقریبا" 90 سال کی عمر میں وفات پائی اور گاؤں کے قریبی مقبرہ چہل غازی بابا میں دفن  کئے گئے۔

حوالہ جات

کتب و رسائل: 

 مشاھیر علمائے سرحد  از ڈاکٹر فیوض الرحمان(ص242)
 تذکرہ  علمائے ہند از مولوی رحمان علی(ص595)
 روحانی رابطہ از عبدالحلیم اثر افغانی(ص948)
 زبانی یادداشتیں از مولانا عبدالقیوم بن مولانا محمد الیاس  آخوندزادہ نقشبندی نگرامی(ص92)
 موج کوثر از شیخ محمد اکرام ایم-اے(ص121)
 سب رنگ ڈائجسٹ جولائی اگست 1977(ص92)
 تذکرہ صوفیائے سرحد از اعجاز الحق قدوسی(ص300، ص499)
 تقویم تاریخی از عبدالقدوس ھاشمی(ص336)
 تراجم علمائے حدیث ہند از ابو یحیٰ نوشہروی(ص133)
 بیاض سید محمد امیر شاہ قادری پشاوری
 بیاض قاضی محمد علی عربی مدرس گورنمنٹ ہائی سکول نمبر 2 پشاور صدر
 موضوع ماہنامہ الحق دارالعلوم حقانیہ از ڈاکٹر وحید الرحمان شاہ "شعبہ اسلامیات" گورنمنٹ کالج پشاور

خیبر پختوتخواہ کی شخصیات